text: ELS ALUMNES DE L'IES PROTESTEN DAVANT L'AJUNTAMENT PELS RETALLS EDUCATIUS | CRONISTA DE GATA DE GORGOS
  ELS ALUMNES DE L'IES PROTESTEN DAVANT L'AJUNTAMENT PELS RETALLS EDUCATIUS
  Marxen cap a l'Ajuntament i allí fan una "sentada"
  L'alcaldessa els rep i es compromet a presentar les reivindicacions a les instàncies superiors
  Els diaris provincials i comarcals es fan hui ressó de la notícia educativa d'ahir. Tant LAS PROVINCIAS (La Marina) com INFORMACIÓN d'Alacant recullen la informació. Ahir matí els alumnes i el professorat de l'institut d'ensenyament secundari IES GATA van recórrer el tram entre el centre a Les Sorts i l'Ajuntament. Portaven pancartes contra els retalls educatius i contra el pluringüisme, minorant el valencià, llengua pròpia i autòctona nostra. A l'arribar davant el Consistori van fer una sentada. L'alcaldessa de Gata, Ana María Soler el va rebre i els va prometre que portaria al ple les seues reivindicacions i, a més, presentaria davant Conselleria aquestes.
  L'alumnat del centre de Gata ha fet més actes al llarg dels últims mesos. Així també es van vestir amb samarretes negres i lemes al·lusius a la situació actual educativa valenciana. També van participar en altres concentracions, com la de Dénia.
  Si voleu ampliar més la notícia us pose els dos enllaços, primer el de LAS PROVINCIAS i després el de INFORMACIÓN:
  FONTS: http://www.lasprovincias.es/v/20110618/marina/alumnos-profesores-instituto-gata-20110618.html i http://www.diarioinformacion.com/marina-alta/2011/06/18/200-alumnos-gata-protestan-recortes/1139903.html.
  Les dues fotografies del muntatge corresponen a les mateixes que ixen hui als dos diaris. Dalt la de LAS PROVINCIAS i baix la d'INFORMACIÓN.